Iosephus Ramos-Horta

Iosephus Ramos-Horta (natus die 26 Decembris 1949) fuit praeses Timoriae Orientalis ab anno 2007 usque annum 2012, iterum ab anno 2022. Unus fuit ex hominibus, qui consociationem nationalisticam Timoriae Orientalis libertati dicatam nomine FRETILIN condiderunt. Anno 1996 praemium Nobelianum pacis accepit.  

Patri Lusitano et matri Timoriensi natus est in urbe Dili. Iurisprudentiae et aliis rebus in Collegio Antiochiano, iurisprudentiae internationali Hagae, in Universitate Columbiae et in variis civitatibus studuit; fuit adsociushttps://web.archive.org/web/20090403092436/http://www.dlsu.edu.ph/conferences/bridges/speaker-horta.asphttps://web.archive.org/web/20170323233129/http://www.worldleaders.columbia.edu/participants/jos%C3%A9-manuel-ramos-hortahttps://web.archive.org/web/20110716012039/http://mitworld.mit.edu/speaker/view/1126 anno 1978 Collegii S. Antonii apud Oxonienses. Tetumice, Lusitanice, Gallice, Anglice, Hispanice loquitur.

Pro salute populi Timoriensis peregrinabatur. Diplomatice etiam pro Timoriensium Orientalium libertate multos per annos egit, acerrime etiam vituperando rectiones primum Lusitanorum deinde Indonesiensium, qui populum Timoriae Orientalis in suam dicionem redegerant. Anno 2008 sclopeto Iosephus Ramos-Horta praeses civitatis suae, iam sui iuris, graviter vulneratus est, sed convaluit.

 Notae 

 Nexus externi 

 De Iosepho Ramos-Horta in pagina Nobeliano Pacis Praemio dicata 

Categoria:Nati 1949
Categoria:Homines vivi
Categoria:Praemium Nobelianum Pacis
Categoria:Duces civitatum
Categoria:Politici Timorae Orientalis
Categoria:Alumni Universitatis Columbiae
Categoria:Alumni Collegii et Universitatis Antiochianae